Bus rapid transit

Bus rapid transit, eller BRT-system og forkortet BRT eller BRTS, er et busbaseret kollektivtransportsystem, der er designet til at forbedre kapaciteten og pålideligheden i forhold til et konventionelt bussystem. Et ægte BRT-system har typisk et specialiseret design, services og infrastruktur, som giver en bedre kvalitet og er med til at undgå trafikale forsinkelser. Det beskrives sommetider som en "surface subway", målet med BRT er at kombinere kapacitet og hastighed fra letbane eller undergrundsbane med fleksibilitet, lavere omkostninger og enkelthed som i et bus-system.

For at kunne kaldes for BRT, skal busserne kunne køre en betydelig strækning af deres rute indenfor fuldt dedikerede busbaner, således at trængselsproblemer undgås. Endvidere for at kunne kaldes for et ægte BRT-system, så vil det kræve følgende elementer:
 Busprioritering i midten af vejen (for at undgå trængsel)
 Stationer med forudbetaling af billetter (for at undgå tidsspilde ved køb af biletter)
 Stationer i niveau med bussernes gulve/indgangsdøre (for at reducere tiden ved af- og påstigning)
 Busprioritering i vejkryds (for at undgå at busserne holder for rødt)

Det første BRT-system var Rede Integrada de Transporte ('Integrated Transportation Network') i Curitiba i Brasilien, som blev sat i drift i 1974. Dette inspirerede til mange lignende systemer i Brasilien og resten af verden, såsom TransMilenio i Bogotá i Colombia, som åbnede i 2000. Pr. november 2013 har mere end 166 byer BRT-systemer, hvilket til sammen giver 4.336 km BRT-baner. Det er beregnet at omkring 27 mio. passagerer på verdensplan dagligt bruger BRT, heraf 17 mio. i Latinamerika, som har flest systemer med i alt 55.

Pga. mange forskelle og særskilte specifikationer i de eksisterende BRT-systemer har Institute for Transportation and Development Policy i 2011 skabt en BRT Standard Technical Committee og i løbet af 2013 opsat nogle minimumsspecifikationer for, hvad der kræves for at det kan kaldes BRT. Desuden er etableret en BRT-standard til rangering af eksisterende systemer i enten guld, sølv eller bronze.

Primære specifikationer 
BRT-systemer inkluderer normalt følgende specifikationer:

Særlige baner 
 Busbaner giver hurtigere rejsetid og der undgås forsinkelser forårsaget af trængselsproblemer. Separate vejrettigheder kan være tilstede fx via broer, gennem tunneller, gamle jernbane-ruter. Biltrafik kan også forbydes i nogle gader i byernes centre.

Busveje 
Der etableres særlige strækninger, hvor busserne kører i eget tracé, det kan være i midten af eksisterende veje eller på nyetablerede busveje, dermed undgås bil- og lastbiltrafik og parkeringsgener.

Forudbetaling og forudbilletkøb 
Forudbetaling og forudbilletkøb på stationer i stedet for i bussen, eliminerer bussernes ventetid ved betaling og billettering.

Prioritering i vejkryds 
Prioriteret trafik for busser, sikrer hurtigere fremkommelighed. Prioriteret bustrafik kan være i form af grønne bølger, således at busserne ikke skal holde for rødt. Det kan også være i form af særlige svingbaner til busser.

Niveaufri på- og afstigning 
Stationer etableres således at på- og afstigning kan foregå i samme niveau som bussernes gulve. Det giver en lettere og hurtigere på- og afstigning samtidig med, at det giver fuld adgang for kørestolsbrugere, barnevogne, gangbesværede, osv.

Kilder

Videre læsning 

Generelle informationer
 The BRT Standard 2013  Institute for Transportation and Development Policy
 Bus Rapid Transit Planning Guide (2007)  A very comprehensive 800 guide to creating a successful BRT system by the Institute for Transportation and Development Policy (available in English, Spanish and Portuguese)
 Bus Rapid Transit, Volume 1: Case Studies in Bus Rapid Transit Transportation Research Board
 Bus Rapid Transit, Volume 2: Implementation Guidelines Transportation Research Board
 
 
 Across Latitudes and Cultures Bus Rapid Transit An international Centre of Excellence for BRT development
 Transit Capacity and Quality of Service Manual Transportation Research Board
 BRT Technologies: Assisting Drivers Operating Buses on Road Shoulders . University of Minnesota Center for Transportation Studies, Department of Mechanical Engineering

Landespecifikke informationer
 Recapturing Global Leadership in Bus Rapid Transit - A Survey of Select U.S. Cities  (available for download in pdf) Institute for Transportation & Development Policy (May 2011)
 
 
 Bus Rapid Transit Shows Promise U.S. General Accounting Office
 The National BRT Institute (USA)

Databaser
 Global BRT Data  Database of Bus Rapid Transit systems around the world

Rapid transit
Kollektiv trafik
Transportplanlægning
Byplanlægning